Document ID: /roh_data/filtered/fineweb-2-filterrobots_roh.jsonl.gz/6697

Gian-Luca Tanner da Cuira è l’actual campiun grischun da tennis. Cun 14 onns è el uschia il pli giuven giugader da tennis ch’ha dumagnà quai. Plinavant è Tanner era vice-campiun svizzer en sia categoria. Grazia als success è Gian-Luca Tanner uschia vegnì onurà da la citad da Cuira.
Gian-Luca Tanner vul daventar profi da tennis ed entrar in di en la rangaziun dals 20 megliers dal mund. Per questa finamira trenescha el mintga di, enfin 15 uras ad emna. Mo era la scola n’astga betg patir. Uschia resta pauc temp per ils amis. Mo sch’ins haja ina tala clara finamira lura stoppian ins era tralaschar insatge, di il giuven talent da tennis.